EkBass/fiwiki-20250220-pages-articles huggingface dataset:
Matthew Pottinger

Matthew Forbes Pottinger (s. 1973) on amerikkalainen entinen toimittaja ja Yhdysvaltain merijalkaväen upseeri, joka toimi Yhdysvaltain kansallisen turvallisuuden apulaisneuvonantajana 22.9.2019–7.1.2021. == Lähteet == Luokka:Vuonna 1973 syntyneet Luokka:Elävät henkilöt Luokka:Yhdysvaltalaiset toimittajat
Surreyn yliopisto

Surreyn yliopisto on julkinen yliopisto Guildfordissa, Englannissa. Nykymuotonsa yliopisto sai vuonna 1966 saatuaan yliopistostatuksen. Tätä ennen instituutio oli toiminut nimillä Battersea Polytechnic Institute (1891–1956) ja Battersea College of Technology (1956–1966). == Lähteet == Luokka:Englannin yliopistot Luokka:Guildford
Markwayne Mullin

Markwayne Mullin (s. 26. heinäkuuta 1977 Tulsa, Oklahoma, Yhdysvallat) on yhdysvaltalainen republikaanipoliitikko, joka on edustanut Oklahoman osavaltiota Yhdysvaltain senaatissa vuodesta 2023. Mullin syntyi Tulsan kaupungissa ja varttui pienessä Adairin piirikunnassa, Oklahomassa. Hän päätyi talotekniikkaa pyörittävän perheyrityksen johtoon, kun hänen isänsä sairastui. Hän on naimisissa Christie Renee Rowanin kanssa, ja heillä on kaksi lasta. == Lähteet == == Aiheesta muualla == Luokka:Yhdysvaltain senaatin jäsenet Luokka:Yhdysvaltalaiset republikaanipoliitikot Luokka:Vuonna 1977 syntyneet Luokka:Elävät henkilöt
Volmari Volanen

Teodor Volmari Volanen (21. tammikuuta 1884 Urjala – 28. toukokuuta 1969 Tampere)Kuolinilmoitus, Wolmari Wolanen, Helsingin Sanomat, 1969, No 144, sivu 2, julkaistu 31.5.1969 oli suomalainen kuoronjohtaja ja nimismies.Ylioppilasmatrikkeli 1903-1904, matrikkelinumero 29346Volmari Volanen 50-vuotias, Aamulehti, 21.01.1934, nro 19, s. 6, Kansalliskirjaston digitaaliset aineistot Volasen vanhemmat olivat kansakoulunopettaja, vakuutusvirkailija Matti Volanen ja kansakoulunopettaja Vilhelmina Maria Kainonen. Hän pääsi ylioppilaaksi 1904 Tampereen suomalaisesta yhteiskoulusta ja opiskeli oikeustiedettä Helsingin yliopistossa. Volanen oli Hämeen lääninhallituksessa kanslistina 1914–1916 ja hän toimi samalla raatimiehenä Hämeenlinnan maistraatissa. Volanen oli jo opiskeluaikanaan hoitanut useaan otteeseen Lempäälän piirin nimismiehen virkaa ja vuonna 1915 hänet nimitettiin Pirkkalan piirin nimismieheksi. Volanen hoiti tätä virkaa vuoteen 1927 saakka. Hän toimi samalla maanviljelijänä ja oli muun muassa Etelä-Pirkkalan manttaalikunnan puheenjohtajana ja valtion asiamiehenä tulo- ja omaisuusverolautakunnassa. Hän oli lisäksi Pirkkalan suojeluskunnan paikallispäällikkönä parin vuoden ajan ja suojeluskunnan esikunnan jäsenenä 1919–1933. Tämän jälkeen Volanen oli Tampereen itäisen sotilaspiirin kutsunta- asiain sihteerinä. Volanen harrasti kuorolaulua ja oli mukana Ylioppilaskunnan Laulajien kesäkiertueilla. Hän oli tenorina mukana Suomen Laulussa ja osallistui kuoron konserttimatkoihin Ruotsiin, Tanskaan, Saksaan, Itävaltaan, Unkariin ja Pietariin. Sittemmin Volanen johti useita vuosia tamperelaista Mieskuoro Laulajia ja Jäämien Kuoroa.Jäämien Kuoro ry. Yhteystiedot ja historiaa == Lähteet == Luokka:Suomalaiset poliisit Luokka:Suomalaiset kuoronjohtajat Luokka:Suomalaiset tenorit Luokka:Vuonna 1884 syntyneet Luokka:Vuonna 1969 kuolleet
Louis Hirsch

Louis Achille Hirsch (28. marraskuuta 1887 New York – 13. toukokuuta 1924 New York) oli yhdysvaltalainen säveltäjä.Louis A. Hirsch (1887-1924) Bibliothèque nationale de France, viitattu 21.1.2024 Louis A. Hirsch AllMusic, viitattu 21.1.2024 Kevin Clarke, Going Up? The Music of Louis Hirsch Operetta Research Center 18.6.2014, viitattu 21.1.2024 Hän sävelsi näyttämömusiikkia ja lauluja. Hän oli 1910-luvun puolestavälistä kuolemaansa saakka yksi Yhdysvaltain suosituimmista musikaalien säveltäjistäMIDNIGHT FROLIC: THE BROADWAYTHEATER MUSIC OF LOUIS A. HIRSCH New World Records, viitattu 21.1.2024 ja Jerome Kernin ohella johtava hahmo yhdysvaltalaisen musiikkiteatterin modernisoinnissa. Hirsch opiskeli City College of New Yorkissa. Hän matkusti myös Berliiniin opiskelemaan pianonsoittoa Sternin konservatoriossa, josta hän palasi Yhdysvaltoihin vuonna 1906. Siellä hän aloitti työskentelyn pianistina Tin Pan Alleyssa ja omien teosten säveltämisen. Hirsch pääsi säveltämään musiikkia Lew Dockstaderin minstrel showiin. Hänen ensimmäinen kokonainen musiikkiteatteriteoksensa oli He Came From Milwaukee (1910). Hirschin Revue of Revues (1911) teki ranskalaisesta Gaby Deslysista tutun yhdysvaltalaiselle yleisölle. Monista Hirschin lauluista tuli suosittuja Deslysin esittäminä. Hirschin ensimmäinen suuri menestysteos oli Vera Violetta (1911), jossa esiintyi Al Jolson. Hän sävelsi kaikkiaan kymmeniä komedioita ja revyitä Broadwaylle. Hirschin myöhempiä teoksia ovat My Home Town Girl (1915), Going Up (1917, sanoittaja Otto Harbach) ja Mary (1920). Mary-musikaalista on peräisin hänen tunnetuimpiin lauluihinsa kuuluva "The Love Nest", josta tuli Burns and Allenin radioshow'n teemasävelmä. Hirschin muita tunnettuja kappaleita ovat muiden muassa "Always Together", "Going Up", "Beautiful Island of Girls", "My Rambler Rose" ja "Annabel Lee". Ensimmäisen maailmansodan aikana Hirsch sävelsi lauluja Ziegfeld Folliesiin. Hän oli yksi American Society of Composers, Authors and Publishersin yhdeksästä perustajajäsenestä vuonna 1914. Hän kuoli keuhkokuumeeseen 36-vuotiaana. == Lähteet == == Aiheesta muualla == * * IMSLP: nuotteja Luokka:Yhdysvaltalaiset säveltäjät Luokka:Yhdysvaltalaiset lauluntekijät Luokka:Vuonna 1887 syntyneet Luokka:Vuonna 1924 kuolleet
Tuvinskaja pravda

Tuvinskaja pravda (Тувинская правда, ”Tuvan totuus”) on Venäjällä Tuvan tasavallan pääkaupungissa Kyzylissä ilmestyvä venäjänkielinen sanomalehti. Lehti perustettiin vuonna 1924 NKP(b):n Tannu-Tuvan piirikomitean ja alueen venäläisen siirtokunnan toimeenpanevan komitean äänenkannattajaksi nimellä Krasnyi pahar (”Punainen kyntäjä”). Itsenäiseksi julistetussa Tuvassa asui huomattava määrä venäläisväestöä, joka muodosti itsehallinnollisen siirtokunnan vuosina 1922–1932. Krasnyi pahar oli Tuvan ensimmäinen sanomalehti. Se ilmestyi aluksi pienikokoisena viikkolehtenä ja painettuna käsikäyttöisellä painokoneella 700–800 kappaleen painoksena. Lehden toimitukseen kuului myös tuvalaisia, ja vuonna 1926 se alkoi julkaista tuvankielisiä tekstejä kyrillisillä kirjaimilla. Tuvan kansan vallankumouspuolueen äänenkannattajana ilmestyi Tannu-Tuvagiin ünen, mutta siinä käytettiin mongolin kieltä. Lehti sai vuonna 1931 nimen Novyi put (”Uusi tie”) ja seuraavana vuonna nimen Vperjod (”Eteenpäin”). Vuodesta 1942 lähtien se ilmestyi nimellä Tuvinskaja pravda ja siitä tuli Tuvan kansantasavallan vallankumouspuolueen ja parlamentin äänenkannattaja. Kansantasavallan lakkauttamisen yhteydessä vuonna 1944 Tuvinskaja pravda muuttui neuvostoliittolaiseksi aluelehdeksi. Tuvinskaja pravda oli neuvostoajan lopulla NKP:n aluekomitean sekä Tuvan autonomisen sosialistisen neuvostotasavallan korkeimman neuvoston ja ministerineuvoston äänenkannattaja. Kuudesti viikossa ilmestyneen lehden painosmäärä oli 25 000 kappaletta vuonna 1975. Sen rinnalla julkaistiin tuvankielistä lehteä Šyn. Lehti on 1990-luvun alusta lähtien ollut Tuvan tasavallan hallituksen julkaisu. Se ilmestyy kahdesti viikossa noin 800 kappaleen painoksena. ==Lähteet== ==Aiheesta muualla== * Lehden sivusto Luokka:Neuvostoliittolaiset sanomalehdet Luokka:Tuva Luokka:Venäläiset sanomalehdet
Dick Marx

Richard Henry ”Dick” Marx (12. huhtikuuta 1924 – 12. elokuuta 1997 Highland Park, Illinois) oli yhdysvaltalainen jazzpianisti, sovittaja ja jinglejen säveltäjä.Ed Hogan, Dick Marx AllMusic, viitattu 21.1.2024 Dick Marx SecondHandSongs, viitattu 21.1.2024 Marx opetteli lapsena soittamaan pianoa ja aloitti esiintymisen Chicagon seudun yökerhoissa. Hän oli tunnettu pianisti Chicagossa 1950–1960-luvuilla.Dick Marx Variety, viitattu 21.1.2024 1960–1980-luvuilla hän sävelsi mainoksiin jinglejä muun muassa Kellogg Companylle ja Nestlélle. Lisäksi Marx oli mukana tekemässä musiikkia elokuviin Heräämisiä sekä Omaa luokkaansa ja teki Fudge-televisiosarjan tunnussävelmän. Hän muutti Los Angelesiin vuonna 1986. Monissa Marxin säveltämissä jingleissä lauloi hänen vaimonsa Ruth Marx. Pariskunta sai kolme lasta, joista Richard Marxista tuli muusikko. Marx teki sovituksia pojalleen Richard Marxille ja muille esiintyjille, kuten Joe Cockerille ja Yoshiki Hayashille. Hän kuoli sydämen vajaatoimintaan, joka johtui auto-onnettomuudessa Las Vegasissa saaduista vammoista. == Lähteet == Luokka:Yhdysvaltalaiset jazzpianistit Luokka:Yhdysvaltalaiset sovittajat Luokka:Yhdysvaltalaiset säveltäjät Luokka:Vuonna 1924 syntyneet Luokka:Vuonna 1997 kuolleet
Slobodan piiri

Slobodan piiri () on yksi Ukrainan suurkaupunki Harkovan yhdeksästä hallinnollisesta alueesta (kaupunkipiiristä). Se sijaitsee Harkovan eteläosassa ja sen pinta-ala on 24,3 neliökilometriä. Slobodan piirissä asuu noin 146 850 ihmistä. Vuonna 1989 piirin väkiluku oli 176 453. Slobodan piiri rajautuu lännessä Harkovan Osnovan (kaupunki)piiriin, pohjoisessa Saltivkan (kaupunki)piiriin ja idässä Nemyšljan (kaupunki)piiriin sekä etelässä Harkovan piiriin (johon koko Harkovan kaupunki on kuulunut kesän 2020 aluehallinnollisesta uudistuksesta lähtien). Vuonna 2016 piiri nimettiin uudelleen slobodaan (ukr. слобідка, слобода́) viittaavalla nimellä osana Ukrainan pyrkimystä vapautua kommunismin ajan perinnöstä. Tätä ennen nimenä oli Kominternin piiri () kansainvälisen kommunistisen yhteistyöjärjestön mukaan. Piirissä sijaitsevia kohteita ovat muun muassa: * Harkovan metron asemat: Sportyvna - Metrobudivnykiv, Zavod imeni Malyševa (Malyševin tehdas) * Ukrainan rautateiden rautatieasema: Harkova-Sloboda (; aiempi ) * Harkovan kansainvälinen lentoasema * Malyševin tehdas * Metalist-stadion Kharkiv International Airport. Passenger Terminal A.jpg|Harkovan kansainvälisen lentoaseman A-terminaali. Kharkiv-Balashivskyi Railway Station 2021 - 01.jpg|Harkova-Slobodan rautatieasema. Metalist Stadium Kharkiv.jpg|Metalist- stadion. == Lähteet == ==Aiheesta muualla== * Slobodan piirin rajat Open Street Map -kartalla Luokka:Harkovan piirit
Gaston La Touche

Gaston (de) La Touche (1854 Saint-Cloud, Hauts-de-Seine – 14. lokakuuta 1913 Pariisi, RanskaLa Touche, Gaston (1854–1913) , Bibliotheque nationale de France 5.1.2015, viitattu 21.1.2024 ) oli ranskalainen taidemaalari, Édouard Manet’n oppilas. Hän aloitti uransa kuvanveistäjänä mutta siirtyi sittemmin maalauksen ja syövytyksen alalle. Touche maalasi sekä uskonnollisaiheisia kuvia että maisemia. Hänen varsinainen alansa ja luonteenomainen taiteellinen käsittelynsä sai kuitenkin parhaiten ilmaisunsa vapaissa, sadun ja todensekaisissa, mielikuvituksekkaissa sommitelmissa öisine puistojuhlineen, fauneineen ja amoriineineen.Touche, Gaston La, Tietosanakirja. Osa 9, palsta 1849. Tietosanakirja-osakeyhtiö 1917 ==Lähteet== ==Aiheesta muualla== Luokka:Ranskalaiset taidemaalarit Luokka:Vuonna 1854 syntyneet Luokka:Vuonna 1913 kuolleet
Else Marie Pade

Else Marie Pade (1924 Aarhus – 2016) oli tanskalainen säveltäjä. Hän oli Tanskan elektronisen musiikin edelläkävijä.Else Marie Pade Dacapo Records, viitattu 21.1.2024 Daniel Barbiero, Else Marie Pade Percorsi Musicali 2.4.2015, viitattu 21.1.2024 Pade oli lapsena sairaalloinen munuaistulehduksen vuoksi. Hän opetteli soittamaan pianoa ja soitti teini- ikäisenä jazzkokoonpanoissa. Toisen maailmansodan aikana hänet vangittiin, koska hän oli osallistunut Tanskan vastarintaliikkeen toimintaan. Pade opiskeli pianonsoittoa Tanskan kuninkaallisessa musiikkikonservatoriossa. Sävellystä hän opiskeli yksityisesti Vagn Holmboen, Jan Maegaardin ja Leif Kayserin johdolla. Pade teki 1950-luvulta lähtien yhteistyötä Danmarks Radion kanssa. Hän sävelsi elektronista musiikkia ja musique concrètea paitsi itsenäisinä teoksina radioesityksiä varten, myös taustamusiikiksi muihin radio-ohjelmiin. Vuonna 1952 Pade vieraili konkreettisen musiikin isän Pierre Schaefferin luona. Radion pääinsinöörinä toiminut Holger Lauridsen jakoi Paden kiinnostuksen elektronista musiikkia kohtaan. Kaksikko perusti elektronisen musiikin äänitysstudion, jossa Pade sävelsi suuren osan teoksistaan. Paden En dag på Dyrehavsbakken (1954) oli ensimmäinen tanskalaisen säveltämä konkreettisen musiikin teos. Paden ensimmäinen kokonaan elektroninen teos oli Syv cirkler (1958). Hänen muita teoksiaan ovat Glasperlespil I (1960), Glasperlespil II (1960), Faust-sarja (1962) ja Étude (1962). Paden tuotteliain kausi kesti 1950-luvun puolestavälistä 1960-luvun puoleenväliin. Hän sai tuolloin teoksillaan mainetta sekä Tanskassa että kansainvälisten elektronisen musiikin ystävien keskuudessa. Pade osallistui Darmstadtin kesäkursseille, joissa häntä opettivat Karlheinz Stockhausen, Pierre Boulez ja György Ligeti. Hän kutsui muiden muassa Stockhausenin ja Herbert Eimertin Tanskaan puhujiksi Lauridsenin kanssa perustamalleen opintoryhmälle. Paden teoksia säilytettiin Tanskan radion arkistoissa 2000-luvun alkuun, ja sen jälkeen niitä alettiin julkaista levytettyinä. Marraskuussa 2022 Dacapo Records julkaisi ensimmäistä kertaa levytettyinä myös Paden orkesteriteoksia.New album presents Else Marie Pade's works for orchestra Edition-S 15.11.2022, viitattu 21.1.2024 == Lähteet == Luokka:Tanskalaiset säveltäjät Luokka:Vuonna 1924 syntyneet Luokka:Vuonna 2016 kuolleet
Wilhelm Wegelius

Wilhelm Wegelius (21. syyskuuta 1838 Helsinki – 4. tammikuuta 1924 Helsinki) oli suomalainen opettajaseminaarin lehtori.Ylioppilasmatrikkeli 1853–1899Wilhelm Wegelius, Kansakoulun lehti : kasvatusopillinen aikakauskirja kodille ja koululle, 01.01.1924, nro 1, s. 25, Kansalliskirjaston digitaaliset aineistot Wegeliuksen vanhemmat olivat filosofian maisteri, yliopiston kamreeri Adolf Wilhelm Wegelius (1799–1888) ja musiikinopettaja Charlotta Katarina Amalia Mozelli (k. 1843). Hän pääsi ylioppilaaksi Kuopion kymnaasista 1856 ja valmistui Helsingin yliopistosta filosofian kandidaatiksi 1862 sekä filosofian maisteriksi ja opettajakandidaatiksi 1864.Yrjö Kotivuori, Ylioppilasmatrikkeli 1640–1852: Adolf Vilhelm Wegelius. Verkkojulkaisu 2005. Luettu 21.1.2024. Wegelius oli opettajana Helsingin yksityislyseossa ja Helsingin suomalaisessa tyttökoulussa ja sen jatkoluokilla 1870–1884. Hän oli Jyväskylän kansakouluseminaarin uskonnon lehtorina 1885–1909 ja toimi myös seminaarin vararehtorina. Wegelius oli naimisissa vuodesta 1867 Hanna Stenbäckin kanssa. Helsingin musiikkiopiston perustaja ja johtaja Martin Wegelius oli Wilhelm Wegeliuksen velipuoli. == Lähteet == == Kirjallisuutta == * Ottilia Stenbäck : Wilhelm Wegelius: elämänkuvaus. WSOY 1925 Luokka:Suomalaiset opettajat Luokka:Vuonna 1838 syntyneet Luokka:Vuonna 1924 kuolleet
James Lankford

James Paul Lankford (s. 4. maaliskuuta 1968 Dallas, Texas) on yhdysvaltalainen republikaanipoliitikko, joka on edustanut Oklahoman osavaltiota senaatissa vuodesta 2015 lähtien. Aikaisemmin hän toimi edustajainhuoneen jäsenenä vuosina 2011–2015. Lankford toimi vuosina 1996–2009 baptistisen Falls Creek Youth Camp -nuorisoleirin johtajana. Edustajainhuoneen jäsenenä hän toimi kahdessa komiteassa, jotka vastasivat taloudesta ja hallinnon uudistamisesta. Lisäksi hän johti muun muassa energiapolitiikasta ja terveydenhuollosta vastaavia alikomiteoita. Lankford toimi vuonna 2013 edustajainhuoneen republikaanipoliittisen komitean puheenjohtajana. Hän on naimisissa ja hänellä on kaksi tytärtä. == Lähteet == == Aiheesta muualla == Luokka:Yhdysvaltain senaatin jäsenet Luokka:Yhdysvaltain edustajainhuoneen jäsenet Luokka:Yhdysvaltalaiset republikaanipoliitikot Luokka:Vuonna 1968 syntyneet Luokka:Elävät henkilöt
Pergamenttipaperi

Pergamenttipaperi on aiemmin puuvillasta ja myöhemmin valkaistusta puuselluloosasta valmistettu paperilaji. Se on läpikuultavaa, märkälujaa ja rasvanpitävää paperia, jota on käytetty voin ja muiden rasvojen kääreenä. Siksi sitä kutsutaan voipaperiksi. Läpinäkymättömässä pergamenttipaperissa käytetään täyteaineena titaanidioksidia. ==Lähteet== Luokka:Paperilaadut
Glaseenahka

Glaseenahka eli silonahka (, jäinen) on valkeaksi alunalla parkittu pehmeä, sileäpintainen nahkalaji, jota on käytetty jalkineiden, juhlakäsineiden ja pukujen valmistukseen. Raakavuotana on tavallisesti käytetty lampaan- tai vuohennahkaa tai 1930-luvulla karitsan nahkaa ja lampaan sikiön nahkaa. ==Lähteet== Luokka:Nahka
Louise Seidler

Louise Seidler (15. toukokuuta 1786 Jena – 7. lokakuuta 1866 Weimar) oli saksalainen taidemaalari. == Elämänvaiheita == Louise Seidler opiskeli Gothassa ja Jenassa. Hän kihlautui vuonna 1806 kenraali Bernadotten armeijaan kuuluneen ranskalaisen lääkärin kanssa. Ennen häitä kihlattu lähetettiin armeijan mukana Espanjaan, missä hän kuoli kuumetautiin. Seidlerin vanhemmat lähettivät tyttärensä Dresdeniin saamaan uutta ajateltavaa, ja hän päättikin ryhtyä taiteilijaksi. Hän opiskeli vuonna 1811 Dresdenin taideakatemiassa opettajinaan C. L. Vogel ja G. von Kügelgen. Opiskeluaikoinaan hän herätti huomiota taitavana vanhojen maalausten jäljentäjänä. Vuonna 1811 Seidler maalasi Goethen muotokuvan. Taiteilija ja malli ystävystyivät, ja Goethe kannusti Seidleria taiteellisella uralla. Seidlerin pääsy Münchenin taideakatemiaan oli Goethen ansiota, sillä hän kirjoitti taideakatemian opettajille Seidlerista suosituskirjeen. Paitsi opiskelupaikan saamisessa, Goethe auttoi myös matkastipendin saamisessa. Saksi-Weimar-Eisenachin herttua Karl Alexander myönsi Seidlerille matkastipendin Italiassa tehtäviä maalaustaiteen opintoja varten. Italiassa Seidler oleskeli aluksi Roomassa ja tapasi siellä asuivia muita saksalaisia taiteilijoita. Vuonna 1819 hän asui useita kuukausia Napolissa, mistä hän siirtyi Firenzeen. Firenzestä hän palasi takaisin Roomaan. Saksaan Weimariin hän palasi vuonna 1823. Seidlerin isä kuoli vuonna 1824. Hän olisi halunnut mennä perintörahoilla uudelleen Roomaan, mutta suunnitelma kariutui, kun hänet nimitettiin ruhtinaan taidekokoelman hoitajaksi. Uudelle matkalle Italiaan hän lähti vuonna 1832, ja matka kesti tällä kertaa vuoden. Hovimaalariksi Seidler nimitettiin vuonna 1835, mutta hän menetti virkansa koska oli nainen. Myöhemmällä iällä Seidler ei enää saanut töitään kaupaksi. Lopulta silmäsairaus esti maalaamisen. Hänen muistelmansa "Erinnerungen aus dem Lebe der Malerin Louise Seidler" ilmestyivät vuonna 1873. == Teoksia == Tiedosto:Louise Seidler - J. W. Goethe 1811.jpg| Johann Wolfgang von Goethen muotokuva, maalattu vuonna 1811. Tiedosto:MinchenHerzlieb1.jpg|Wilhelmine Herzliebin muotokuva. Tiedosto:Karl Alexander, Grand Duke of Saxe-Weimar-Eisenach.jpg|Saksi-Weimar-Eisanachin herttua Karl Alexanderin muotokuva. Tiedosto:Louise Seidler - Ruhe auf der Flucht.jpg|Levähdys pakomatkalla Egyptiin. == Lähteet == == Aiheesta muualla == Luokka: Saksalaiset taidemaalarit Luokka: Vuonna 1786 syntyneet Luokka: Vuonna 1866 kuolleet
Sorayya

Sorayya () on Iranin avaruustutkimuskeskuksen kaukokartoitussatelliitti, joka laukaistiin 750 km:n matalalle kiertoradalle 20. tammikuuta 2024.https://www.reuters.com/world/middle-east/iran-successfully-launches- sorayya-satellite-iranian-media-2024-01-20/ Laukaisu oli ensimmäinen onnistunut satelliittilaukaisu Iranin vallankumouskaartin kehittämällä Qaem 100 -kantoraketilla.https://www.tehrantimes.com/news/493968/Iran-successfully- launches-Sorayya-satellite-into-orbit ==Lähteet== Luokka:Iranin avaruustoiminta
Adolf Wilhelm Wegelius

Adolf Wilhelm Wegelius (9. maaliskuuta 1799 Turku – 23. syyskuuta 1888 Pohja) oli suomalainen yliopistonkamreeri ja yksi Suomalaisen Kirjallisuuden Seuran perustajajäsenistä.Yrjö Kotivuori, Ylioppilasmatrikkeli 1640–1852: Adolf Vilhelm Wegelius. Verkkojulkaisu 2005. Luettu 21.1.2024.Suomalaisen Kirjallisuuden Seuran jäsenet 1831–1892 : Wegelius, Adolf WilhelmYrjö Punkari : Vesilahtelaiset opintiellä Wegeliuksen vanhemmat olivat kauppalaivuri Joakim Gabriel Wegelius (1757–1837) ja Johanna Richter (k. 1820). Hän kävi Turun katedraalikoulua ja pääsi ylioppilaaksi Turussa 1815. Wegelius opiskeli Turun akatemiassa ja valmistui filosofian kandidaatiksi 1821 ja filosofian maisteriksi 1823. Filosofian tohtoriksi hänet vihittiin 1823. Hänestä tuli riemumaisteri 1873. Wegelius oli Turun katedraalikoulun vt. venäjänkielen opettajana 1823–1824. Hänestä tuli yliopiston konsistorin ylimääräinen amanuenssi 1825, vakinainen amanuenssi 1828, yliopistonsihteeri 1829 ja yliopistonkamreeri 1840. Wegelius erosi yliopistonkamreerin virasta 1860. Adolf Wilhelm Wegelius oli naimisissa 1835–1843 musiikinopettaja Charlotta Katarina Amalia Mozellin (k. 1843) kanssa ja 1845–1886 Sofia Charlotta Fredrika Wendellin (k. 1886) kanssa. Hänen poikiaan ensimmäisestä avioliitosta olivat Jyväskylän kansakouluseminaarin lehtori Wilhelm Wegelius (1838–1924) ja Perhon kappalainen Adolf Wegelius (1836–1868) sekä toisesta avioliitosta Helsingin musiikkiopiston perustaja ja johtaja Martin Wegelius (1846–1906). Wegeliuksen veljiä olivat leimapaperikonttorin kassanhoitaja, kamreeri Karl Gabriel Wegelius (1793–1856) ja Turun kappalainen David Johan Wegelius (1797–1831). Yrjö Kotivuori, Ylioppilasmatrikkeli 1640–1852: Joakim Gabriel Wegelius. Verkkojulkaisu 2005. Luettu 21.1.2024. == Lähteet == Luokka:Suomalaiset virkamiehet Luokka:Vuonna 1799 syntyneet Luokka:Vuonna 1888 kuolleet
Myrskyluodon Maija

Myrskyluodon Maija tarkoittaa seuraavia asioita: * Myrskyluodon Maija, hahmo Anni Blomqvistin romaanisarjasta Myrskyluoto * Myrskyluodon Maija, Åke Lindmanin ohjaama televisiosarja vuodelta 1976 * Myrskyluodon Maija, Jussi Helmisen sanoittama ja Matti Puurtisen säveltämä musikaali vuodelta 1991 * Myrskyluodon Maija, Maija Vilkkumaan sanoittama ja Lasse Mårtensonin säveltämä musikaali vuodelta 2017 * Myrskyluodon Maija, Tiina Lymin ohjaama ja käsikirjoittama elokuva vuodelta 2024.
Jerrod Carmichael

Jerrod Carmichael (s. 22. kesäkuuta 1987 Winston-Salem, Pohjois-Carolina, Yhdysvallat)Jerrod Carmichael, Rotten Tomatoes, viitattu 21.1.2024. on yhdysvaltalainen näyttelijä ja koomikko. Vuonna 2023 aikakauslehti Time valitsi Carmichaelin yhdeksi maailman sadasta vaikutusvaltaisimmasta ihmisestä.Tiffany Haddish: Jerrod Carmichael, Time, 13.4.2023, viitattu 21.1.2024. == Filmografia == === Elokuvat === Vuosi Suomenkielinen nimi Alkuperäinen nimi Roolihahmo Muut tehtävät 2014 Naapurit Neighbors Garf 2016 Naapurit 2 Neighbors 2: Sorority Rising Garf 2017 Transformers: Viimeinen ritari Transformers: The Last Knight Jimmy 2017 Ferdinand Ferdinand Paco 2018 Mid90s Mid90s Vartija 2021 On the Count of Three On the Count of Three Val Ohjaaja, tuottaja 2023 Poor Things Poor Things Harry Astley === Televisiosarjat === Vuodet Suomenkielinen nimi Alkuperäinen nimi Roolihahmo Muut tehtävät 2015–2017 The Carmichael Show The Carmichael Show Jerrod Carmichael Käsikirjoittaja, johtava tuottaja == Palkinnot ja ehdokkuudet == Vuosi Ohjelma Palkinto Lopputulos 2022 Jerrod Carmichael: Rothaniel Paras varieteen käsikirjoitus 2022 Saturday Night Live Paras vieraileva näyttelijä komediasarjassa Jerrod Carmichael, Television Academy, viitattu 21.1.2024. == Lähteet == Luokka:Yhdysvaltalaiset näyttelijät Luokka:Yhdysvaltalaiset koomikot Luokka:Vuonna 1987 syntyneet Luokka:Elävät henkilöt
PLL-kausi 2024

PLL-kausi 2024 on Premier Lacrosse Leaguen kuudes kausi. Kausi alkoi kesäkuussa ja runkosarja loppuu elokuussa. Kauteen osallistuu kahdeksan joukkuetta, ja kausi pelataan läpi kiertuemuodossa. Hallitsevana mestarina kauteen lähtee Utah Archers. == Joukkueet == Konferenssi Joukkue Kaupunki Päävalmentaja Kapteeni Liittyi Mestaruudet Itäinen Boston Cannons Foxborough, Massachusetts Brian Holman Jack Kielty 2021 0 Maryland Whipsnakes Baltimore, Maryland Jim Stagnitta Michael Ehrhardt 2019 2 (2019, 2020) New York Atlas Hempstead, New York Mike Pressler Trevor Baptiste 2019 0 Philadelphia Waterdogs Chester, Pennsylvania Andy Copelan Kieran McArdle 2020 1 (2022) Läntinen California Redwoods San José, Kalifornia Nat St. Laurent Rob Pannell 2019 0 Carolina Chaos Charlotte, Pohjois-Carolina Andy Towers Blaze Riorden 2019 1 (2021) Denver Outlaws Denver, Colorado Tim Soudan Jesse Bernhardt 2019 0 Utah Archers Herriman, Utah Chris Bates Tom Schreiber 2019 1 (2023) ==Championship Series== Ennen varsinaisen kauden alkua pelataan Championship Series, johon on kutsuttu mukaan edellisen kauden neljä parasta joukkuetta. Vuoden 2024 turnauksessa pelaavat Archers, Boston Cannons, Philadelphia Waterdogs ja California Redwoods. Turnaus pelataan myös eri säännöillä, kun varsinainen kausi. Pelitapana on niin kutsuttu ”olympialacrosse”, jossa on kuusi pelaajaa per joukkue, pienempi kenttä, lyhyempi laukaisukello sekä aloitukset vain neljänneksien alussa. Turnaus pelataan 14.–19. helmikuuta Springfieldissa, Virginian osavaltiossa. ===Alkulohkon ottelut=== \---- \---- ==Kiertueet== PLL-kauden runkosarja koostuu kymmenestä kiertueturnauksessa, jotka pelataan eri kaupungeissa Yhdysvalloissa. Kahdeksan kaupungeista on PLL- seurojen kotikaupunkeja, ja kaksi on neutraaleja. Kauden puolivälissä pelataan tähdistöottelu Louisvillessa. Jokainen pelaa kotikaupungissaan kaksi ottelua, ja yksi joukkue on lepovuorossa per viikko. Runkosarjan jälkeen pelataan vielä pudotuspelit kolmena viikonloppuna. Pudotuspelien välieriin pääsevät suoraan konferenssivoittajat. Muista välieräpaikoista pelaavat konferenssin toinen ja kolmas. ===Aikataulu=== Viikko Päivä Kaupunki Kotijoukkue 1\. 31.5.–2.6. Albany, New York New York Atlas 2\. 7.–9.6. Charlotte, Pohjois-Carolina Carolina Chaos 3\. 14.–16.6. Philadelphia, Pennsylvania Philadelphia Waterdogs 4\. 28.–30.6. Minneapolis, Minnesota neutraali 5\. 5.–7.7. Boston, Massachusetts Boston Cannons – 12.–14.7. Louisville, Kentucky Tähdistöottelu 6\. 19.–21.7. Fairfield, Connecticut neutraali 7\. 26.–28.7. San Diego, Kalifornia California Redwoods 8\. 2.–4.8. Baltimore, Maryland Maryland Whipsnakes 9\. 9.–11.8. Denver, Colorado Denver Outlaws 10\. 16.–18.8. Salt Lake City, Utah Utah Archers ==Sarjataulukot== Itäinen konferenssi Läntinen konferenssi ==Lähteet== Premier Lacrosse League -kausi 2024 Luokka:Vuoden 2024 urheilu Luokka:Urheilusarjakaudet
I’ll See You in My Dreams (vuoden 1924 kappale)

I’ll See You in My Dreams on Isham Jonesin säveltämä ja Gus Kahnin sanoittama jazzkappale, joka julkaistiin vuonna 1924. Kappaleen äänitti alun perin Ray Millerin orkesteri, ja se pysyi kappalelistoilla 16 viikkoa vuonna 1925. Kappaleen ovat levyttäneet myös muun muassa Louis Armstrong, Ella Fitzgerald, Doris Day, Anita O’Day ja The Platters == Lähteet == Luokka:Yhdysvaltalaiset musiikkikappaleet Luokka:Vuoden 1924 kappaleet
Intermezzo (ooppera)

Intermezzo (op. 72, TrV 246) on Richard Straussin kaksinäytöksinen koominen ooppera, joka kantaesitettiin Dresdenin Semperoperissa 4. marraskuuta 1924. Kantaesityksen johti Fritz Busch. Strauss teki sarjaan sisältyvistä orkestraalisista välisoitoista neliosaisen sinfonisen sarjan vuonna 1929.Peter Laki, Richard Strauss, 4 Symphonic Interludes from Intermezzo American Symphony Orchestra, viitattu 21.1.2024 Strauss ehdotti vuonna 1916 libretistilleen Hugo von Hofmannsthalille ajankuvan mukaista, realistista kotiin sijoittuvaa komediaa tai huvittavaa rakkaus- tai juonittelukertomusta. Hofmannsthal ei kiinnostunut kummastakaan ideasta, joten Strauss laati libreton teokseensa itse. Hän sävelsi Intermezzoa vuosina 1918–1923. Teoksen alkuperäinen nimi oli Das eheliche Glück ("Aviollinen onni"). Säveltäjä itse kuvasi oopperaa "porvarilliseksi komediaksi". Intermezzon tapahtumat sijoittuvat sävellysajankohdan Itävaltaan. Miespäähahmo Robert Storch kuvaa Straussia itseään ja naispäähahmo Christine hänen vaimoaan Pauline de Ahnaa. Oopperassa Storch saa intohimoisen rakkauskirjeen naispuoliselta ihailijalta ja hänen vaimonsa suunnittelee eroamista. Taustalta paljastuu kuitenkin sekaannus henkilöistä; Storch saa vaimoltaan anteeksi ja avioliitto jatkuu.Intermezzo, opera, Op. 72 (TrV 246) AllMusic, viitattu 21.1.2024 Intermezzoa pidettiin alun perin kevyenä teoksena, mutta yhtenä ensimmäisistä Arnold Schönberg omaksui siihen vakavamman suhtautumistavan.Richard Strauss Britannica, viitattu 21.1.2024 Intermezzo ei ole ollut kovin suosittu saksankielisten maiden ulkopuolella. Se esitettiin New Yorkissa ensimmäisen kerran vasta vuonna 1963 ja Englannissa 1974. == Lähteet == == Aiheesta muualla == * IMSLP: nuotteja Luokka:Richard Straussin teokset Luokka:Saksankieliset oopperat Luokka:Vuoden 1924 musiikki
Perkkaan koulu

Perkkaan koulu on Espoossa Leppävaaran lähellä sijaitseva yhtenäiskoulu. Koulu aloitti toimintansa elokuusssa 2022. Lukuvuoden 2023 alussa oppilaita koulussa oli noin 520. ==Lähteet== ==Aiheesta muualla== * Perkkaan koulun kotisivut * Hagerlund.net: Espoon koulut: Perkkaan koulu (kuvia Perkkaan koulusta) Luokka:Espoon peruskoulut
Puolustusteollisuuden ja avaruuden pääosasto

Puolustusteollisuuden ja avaruuden pääosasto (DG-DEFIS) on Euroopan komission pääosasto, joka vastaa Euroopan puolustusteollisuuden kilpailukyvystä ja innovoinnissta. Puolustusasioissa pääosaston tehtävänä on varmistaa Euroopan puolustusalan teknologinen ja teollinen kehitys. Avaruusasioissa pääosasto vastaa Euroopan maanhavainnoinitohjelmasta (Copernicus), Euroopan satelliittinavigointijärjestelmästä (Galileo) sekä EGNOS- navigiointijärjestelmästä koostuvan EU:n avaruusohjelman täytäntöönpanosta. Pääosaston poliittisena johtajana toimii Von der Leyenin komission komissaari Thierry Breton. Pääosaston pääjohtajana toimii suomalainen Timo Pesonen. == Pääosaston johtajat == === Komissaarit === * 2021–2024: Thierry Breton === Pääjohtajat === * 2020– Timo Pesonen == Lähteet == Luokka:Euroopan komission pääosastot
Sigir

Sigir on vuonna 2019 Vesannolla perustettu suomalainen melodista death metallia soittava yhtye. Sigir julkaisi ensimmäisen albuminsa Rainmaker marraskuussa 2023. Albumin nimikkokappaleelle "Rainmaker" julkaistiin musiikkivideo syyskussa 2023. Videossa esiintyy bändin lisäksi myös näyttelijä Aku Hirviniemi. == Kokoonpano == ===Nykyiset jäsenet=== * Viljami Toikkanen - laulu, kitara (2019-) * Eetu Pennanen - rummut (2019-) * Paavo Luttinen - basso (2019-) * Teemu Hietamäki - kitara (2024-) ===Entiset jäsenet=== * Valtteri Pitkänen - kitara (2021-2024) == Diskografia == ===Albumit=== * Rainmaker (2023) === Singlet === * "The Lantern" (2023) * "Depraved" (2023) * "Rainmaker" (2023) Luokka:Suomalaiset yhtyeet
Vercetti Regular (kirjaintyyppi)

Vercetti Regular, myös tunnettu nimellä Vercetti, on ilmainen sans-serif kirjaintyyppi (Ilmaisohjelma), jota voi käyttää sekä kaupallisiin että henkilökohtaisiin tarkoituksiin. Se tuli saataville vuonna 2022 Licence Amicale -lisenssillä, joka mahdollistaa fonttitiedostojen jakamisen ystävien ja kollegoiden kanssa. Vercetti Regular (IPA /vərˈʧɛti ˈrɛɡjʊlər/) on saanut inspiraationsa humanistisista ja geometrisista suunnitteluelementeistä. Sitä tehdessään suunnittelijat hyödynsivät periaatteita aiemmasta avoimen lähdekoodin fontista nimeltä MgOpen Moderna. Fontin ensimmäisessä versiossa on yhteensä 326 glyyfiä, mukaan lukien numerot, symbolit, välimerkit ja aksentit. Tämä tekee siitä sopivan käytettäväksi kaikissa eurooppalaisissa kielissä, jotka käyttävät latinalaista aakkostoa. Lataaminen on saatavilla seuraavissa tiedostomuodoissa: OTF, TTF, WOFF, WOFF2. == Lähteet == == Aiheesta muualla == * Virallinen nettisivu * Licence Amicale * Fonts In Use (Vercetti) Luokka:Kirjaintyypit
Terveyshätätilanteiden valmiusviranomainen

Terveyshätätilanteiden valmiusviranomainen (DG-HERA) on Euroopan komission pääosasto, jonka tehtävänä on ehkäistä ja havaita terveysuhkia ja reagoida niihin nopeasti. Valmiusviranomaisen toimintaan kuuluu tietojen kerääminen sekä tarvittavien valmiuksien kehittäminen. Valmiusviranomainen perustettiin koronaviruspandemian aiheuttaman kriisin vuoksi. Hätätilanteissa HERA vastaa lääkkeiden, rokotteiden ja muiden lääketieteellisten vastatoimien ja tarvikkeiden, kuten suojakäsineiden ja maskien, kehittämisestä, tuotannosta ja jakelusta. HERA on keskeinen osa Euroopan terveysunionia. Pääosaston poliittisena johtajana toimii Von der Leyenin komission komissaari Stélla Kyriakídou. Pääosaston vt. pääjohtajana toimii ranskalainen Laurent Muschel. == Pääosaston johtajat == === Komissaarit === * 2021–2024: Stélla Kyriakídou === Pääjohtajat === * 2023– vt. Laurent Muschel * 2021–2023: Pierre Delsaux == Lähteet == Luokka:Euroopan komission pääosastot
Trapetsi (purjehdus)

thumb|Purjelautailija trapetsivyössään. Trapetsi on kevytvenepurjehduksessa, purjelautailussa ja leijalautailussa käytettävä vaijerin tai köyden ja siihen kiinnitettävien valjaiden yhdistelmä. Purjehtija voi niiden avulla nousta veneen laidalle seisomaan ja käyttää ruumiinpainoaan tehokkaammin hyväksi. Trapetsiköydessä on usein lisäksi niin sanottu kahva, josta roikkuja voi vetää itsensä takaisin. Purjelautailussa puomiin kiinnitettävä köysi pienentää käsien rasitusta pitemmissä purjehduksissa. Tunnetuin varhainen esimerkki trapetsin antamasta edusta purjeveneilyssä on vuoden 1938 Prince of Wales Cup. Tutkimusmatkailija Robert Scottin poika Peter Scott ja John Winter voittivat kilpailun niin helposti, että kiellettiin epäurheilijamaisena. 1950-luvulla väline kuitenkin otettiin yleisesti käyttöön maailman kilpapurjehdusluokissa. Andy Loukes: International 14 Prince of Wales Cup Week - Preview. 25.7.2002. yachtsandyachting.com. Viitattu 21.1.2024. ==Lähteet== Luokka:Purjehdus Luokka:Urheiluvälineet
Wildberries

Wildberries on venäläinen verkkokauppa, jonka perustivat Tatjana ja Vladislav Bakaltšuk vuonna 2004. Tatjana Bakaltšuk oli äitiyslomalla englanninopettajan työstään, eikä hänellä ollut aikaa shoppailla. Helpottaakseen vastaavassa asemassa olevien äitien arkea hän aloitti verkkokaupan pidon tilaamalla tavaroita, ottamalla kuvia ja laittamalla ne verkkosivulle. Hän toimitti ne tavarat itse perille bussilla ja metrolla; Venäjän posti ei toimittanut paketteja kotiovelle. Vuoden päästä hän palkkasi lähettejä toimittamaan tavaroita ja vuokrasi tilaa varastoksi. Hänen aviomiehensä Vladislav piti tietotekniikkafirmaa. Vuodesta 2014 Wildberries lisäsi katalogiinsa kauneudenhoitotuotteet, lelut ja pienelektroniikan. Vuoteen 2016 mennessä se edusti 10 000 brändin tuotteita. Vuonna 2017 verkkokaupalla oli 15 000 työntekijää. ja 69,1 miljardin ruplan vuosimyynti. Kaupassa oli 1,5 miljoonaa eri tuotetta ja tilauksia tehtiin päivässä 120 000-150 000, parhaimmillaan 300 000. Tuolloin se oli Venäjän kolmanneksi suurin verkkokauppa 7 prosentin markkinaosuudella, sen ohitettua Julmartin. Suurempia olivat vain AliExpress ja Yandex.Market. Nämä eivät kuitenkaan pitäneet omia varastojaan, vaan tarjosivat kauppapaikkaa muille. Wildberriesilla oli verkkokaupoista paras logistiikka, mutta siltä puuttui suuryritysten pääoma. Helmikuussa 2021 Bakaltšukit ostivat Standart-kredit-pankin. Tämä nimettiin uudelleen Wildberries-pankiksi (Вайлдберриз банк). Pankki myy prepaid-kortteja verkkokauppaan. Vuoteen 2022 yhtiö toimi myös Ukrainassa, Moldovassa, Slovakiassa, Puolassa, Ranskassa, Saksassa, Espanjassa, Turkissa, Israelissa ja Yhdysvalloissa. Vuodesta 2023 yhtiö on toiminut Venäjän lisäksi Armeniassa, Valko-Venäjällä, Kazakstanissa, Kirgisiassa ja Uzbekistanissa. Tilauksia tehtiin 750 000 päivässä. 13\. tammikuuta 2024 verkkokaupan 70 tuhannen neliömetrin varasto paloi Puškinin alueella Pietarissa. ==Viitteet== Luokka:Venäläiset yritykset
Merihaankatu

Merihaankatu () on katu Helsingissä Merihaan alueen tuntumassa. Se johtaa uudelta Hakaniemensillalta Sörnäisten rantatielle, ja on muodostettu pääosin vanhan Hakaniemen sillan suurten ajoramppien tilalle. Merihaankatu risteää samassa tasossa Hakaniemenrannan kanssa, ja pohjoisessa se muuttuu Näkinsillan ja Miina Sillanpään kadun tienoilla Sörnäisten rantatieksi. Merihaankadun rakentaminen alkoi samoihin aikoihin uuden Hakaniemensillan kanssa 2020-luvun alussa. Merihaankatu avattiin liikenteelle sillan avajaisten yhteydessä 20. toukokuuta 2024. Merihaankadulla on kolme ajokaistaa, kaksisuuntaiset pyörätiet ja jalkakäytävä molempiin suuntiin, sekä keskisaareke. Katutöiden yhteydessä istutetaan myös uusia puita. Kruunusiltojen raitiotie tulee ylittämään Merihaankadun Hakaniemenrannan risteyksessä. Hakaniemenrannan alueen muutokset ovat kaupunkikuvallisesti merkittäviä. Vanhan Hakaniemen sillan purkutöiden yhteydessä poistettiin pohjoiset ajorampit, joka vapautti tilaa suurehkolle uudisrakennukselle Merihaankadun varrelle sen länsipuolelle. Myös Hakaniemenrannan edustalle täyttömaalle nousee uudisrakennusten rivi. Merihaankadun itäpuolta reunustaa pitkä pysäköintitalo, mutta myös sen tilalle on suunniteltu kerrostalorakentamista. == Kuvia == Tiedosto:Merihaankatu street under construction (Helsinki, Finland) Jan 21, 2024.jpg|Merihaankatu rakenteilla tammikuisena iltana 2024. Tiedosto:Merihaankatu (Hakaniemi, Helsinki, Finland) vacant lot and construction Nov 6, 2024.jpg|Merihaankadun länsipuolelle muodostunut tontti, johon suunnitellaan kerrostalorakentamista. == Lähteet == Luokka:Helsingin kadut Luokka:Kallio Luokka:Sörnäinen
Pilssipumppu

Pilssipumppu on tarkoitettu ylimääräisen veden tyhjentämiseen aluksen pohjalta. Se on tärkeä varuste mahdollisen vuodon tai muuten veneeseen tulevan veden varalta. Jos veneen haluaa katsastuttaa, siinä pitää katsastusluokasta riippuen olla kiinteä pilssipumppu. Pilssipumput ovat manuaalisia, sähköisiä tai automaattisia. Manuaaliset mallit toimivat kädellä tai jalkavoimalla, ja niitä käytetään yleensä pienissä veneissä tai hätätapauksissa. Sähköiset mallit toimivat joko 12 voltin tai 24 voltin akkujännitteellä. Automaattiset mallit käynnistyvät, kun veden määrä ylittää tietyn tason veneen sisällä. ==Lähteet== ==Aiheesta muualla == Luokka:Laivatekniikka Luokka:Liikenneturvalaitteet
Altay Bayındır

Altay Bayındır (s. 14. huhtikuuta 1998 Osmangazi) on turkkilainen jalkapallomaalivahti. Hän edustaa Englannin Valioliigassa pelaavaa Manchester Unitedia. Vuodesta 2021 lähtien hän on kuulunut myös Turkin jalkapallomaajoukkueeseen. == Seurajoukkueura == Bayındır aloitti jalkapallouransa Bursasporin junioreissa vuonna 2007 ja pelasi seurassa vuoteen 2011 asti. Pelattuaan vuodet 2011–2013 Arabayatağı Sporissa ja Bursa Yolsporissa, hän siirtyi vuonna 2013 Ankaragücün junioriakatemiaan. Ensiesiintymisensä seuran edustusjoukkueessa Bayındır teki 24. huhtikuuta 2016 Turkin kolmannella sarjatasolla Amed SK:ta vastaan. Kaudella 2017–2018 Bayındır pelasi Ankaragücün maalilla kahdeksan ottelua, kun seura sijoittui Turkin toiseksi korkeimmalla sarjatasolla toiseksi ja nousi Turkin Superliigaan. Ensimmäisellä kaudellaan Turkin Superliigassa hän pelasi 17 pääsarjaottelua. Heinäkuussa 2019 Bayındır siirtyi Ankaragücüsta Fenerbahçeen nelivuotisella sopimuksella. Hänen siirtosummakseen kerrottiin 1,5 miljoonaa euroa. Ensiesiintymisensä Fenerbahçen edustusjoukkueessa Bayındır teki elokuussa 2019 Turkin Superliigan kauden 2019–2020 avausottelussa Gaziantepia vastaan, jonka Fenerbahçe voitti 5–0. Kaudella 2021–2022 Bayındır pelasi ensimmäistä kertaa Eurooppa-liigassa ja Konferenssiliigassa. Vuonna 2023 Bayındır voitti Fenerbahçen riveissä Turkin cupin. Bayındır siirtyi 1. syyskuuta 2023 Englannin Valioliigan Manchester Unitediin nelivuotisella sopimuksella, johon sisältyy myös optio viidennestä vuodesta. Manchester United maksoi hänestä noin viiden miljoonan euron siirtokorvauksen. Hän pelasi kaudella 2023–2024 Manchester Unitedissa vain kolme Mestarien liigan ottelua ja yhden FA Cupin ottelun. == Maajoukkueura == Bayındır pelasi Turkin eri juniorimaajoukkueissa vuosina 2014–2020. Turkin A-maajoukkueessa hän pelasi ensimmäistä kertaa 27. toukokuuta 2021 ystävyysottelussa Azerbaidžania vastaan. Hän on pelannut lokakuun 2024 puoliväliin mennessä kymmenen A-maaottelua. Bayındır valittiin Turkin joukkueeseen kesän 2021 EM- kilpailuihin, mutta hän ei saanut turnauksessa peliaikaa. MM-kilpailujen 2022 karsinnoissa hän pelasi yhden ottelun Montenegroa vastaan ja EM-kilpailujen 2024 karsinnoissa yhden ottelun Walesia vastaan. EM-kilpailujen 2024 alkulohkossa hän pelasi Turkin toisen ottelun Portugalia vastaan ykkösmaalivahti Mert Günokin kärsiessä polvivammasta. == Lähteet == Luokka:Turkkilaiset jalkapallomaalivahdit Luokka:Vuonna 1998 syntyneet Luokka:Elävät henkilöt
Nova Bavarijan piiri

Nova Bavarijan piiri (; Uuden Baijerin piiri) on yksi Ukrainan Harkovan yhdeksästä hallinnollisesta piiristä (kaupunkipiiristä). Se käsittää Harkovan keskustasta lounaaseen ulottuvan sektorin. Nova Bavarijan piirin pinta-ala on 34,7 neliökilometriä ja piirissä asuu noin 111 600 ihmistä. Vuonna 1989 piirin väkiluku oli 117 475. Nova Bavarijan piiri rajautuu pohjoisessa Harkovan H’olodna Horan (kaupunki)piiriin ja idässä Osnovan (kaupunki)piiriin. Nova Bavarijan piirin lounaispuolella jatkuu Harkovan piiri, johon koko Harkovan kaupunki on kuulunut kesän 2020 aluehallinnollisesta uudistuksesta lähtien. Piiri on perustettu alkujaan vuonna 1924. Osana Ukrainan pyrkimystä vapautua kommunismin ajan perinnöstä, vuonna 2016 piiri nimettiin uudelleen. Tätä ennen nimenä oli vallankumouksen ajankohtaan viittaava Lokakuun piiri ( eli ). Piirissä sijaitsevia kohteita ovat muun muassa: * (kesken) Tiedosto:Нова Баварія.jpg|Ukrainan rautateiden rautatieasema Nova Bavarija. == Lähteet == ==Aiheesta muualla== * Nova Bavarijan piirin rajat Open Street Map -kartalla (openstreetmap.org) Luokka:Harkovan piirit
International Monohull Open Classes Association

International Monohull Open Classes Association (IMOCA) on yksirunkoisten kilpapurjeveneiden IMOCA 60-luokan sääntöjä ja kehitystä valvova järjestö. Se järjestää myös luokan veneille kilpailuja, joista tärkein on sen itse vuonna 2018 perustama IMOCA Globe Series: neljä vuotta kestävä sarja, joka käynnistyi vuonna 2018. Yksin-, kaksin, ja joukkuepurjehduskilpailuista koostuvaan Globe Seriesiin kuuluu lyhyempien kilpailujen lisäksi kaksi maailmanympäripurjehduskilpailua, Vendée Globe ja The Ocean Race. Järjestö on perustettu vuonna 1991 ja se on kuulunut vuodesta 1998 kansainväliseen purjehdusliittoon World Sailingiin.About. IMOCA. Viitattu 22.1.2024. ==Lähteet== Luokka:Kilpapurjehdus Luokka:Kansainväliset urheilujärjestöt
Lyngdalin kirkko (Lyngdal)

Lyngdalin kirkko () on Lyngdalin kunnassa Agderin läänissä Norjassa sijaitseva puinen ristikirkko vuodelta 1848. ==Lähteet== ==Aiheesta muualla== Luokka:Norjan puukirkot kirkko
Høllen (Lindesnes)

Høllen on taajama Lindesnesin kunnassa Norjassa. Taajaman pinta-ala on 0,8 neliökilometriä ja asukasluku 730 vuonna 2023. Spangereid church.JPG|Spangereidin kirkko ==Lähteet== ==Aiheesta muualla== Luokka:Norjan taajamat Luokka:Lindesnes
Spangereidin kirkko

Spangereid kirkko () on Lindesnesin kunnassa Agderin läänissä Norjassa sijaitseva puinen ristikirkko 1100-luvulta. ==Lähteet== ==Aiheesta muualla== Luokka:Norjan puukirkot Luokka:Lindesnes
Torolv Kandahl

Torolv Kandahl (17. elokuuta 1899 Austad – 6. maaliskuuta 1982 Oslo) oli norjalainen lehtimies ja Høyren poliitikko. Hän toimi Aftenpostenin päätoimittajana vuosina 1961–1970 ja oli kansanedustaja suurkäräjillä 1950–1953. ==Lähteet== ==Aiheesta muualla== Luokka:Norjalaiset päätoimittajat Luokka:Norjalaiset poliitikot Luokka:Vuonna 1899 syntyneet Luokka:Vuonna 1982 kuolleet
Gustava Kielland

Susanna Sophie Catharina Gustava Kielland (o.s. Blom; 6. maaliskuuta 1800 Kongsberg – 28. helmikuuta 1889 Skien) oli norjalainen runoilija ja pappilan emäntä, jolla oli suuri merkitys norjalaisten naisten lähetystyölle. Hänen Lyngdalissa perustamastaan yhdistyksestä tuli esikuva liikkeelle, johon kuului 1900-luvun alkuun mennessä noin 3 500 yhdistystä. Runoilijana Kielland muistetaan erityisesti O Jul med din Glæde -joululaulustaan. ==Lähteet== ==Aiheesta muualla== Luokka:Norjalaiset runoilijat Luokka:Herrnhutilaisuus Luokka:Vuonna 1800 syntyneet Luokka:Vuonna 1889 kuolleet
Kathryn Newton

Kathryn Love Newton (s. 8. helmikuuta 1997 Orlando, Florida) on yhdysvaltalainen näyttelijä. Hänet tunnetaan päärooleistaan Louise Brooksina CBS:n komediasarjassa Sinkkuisä Gary (2008–2010), Abigail Carlsonina HBO:n mysteeridraamasarjassa Big Little Lies (2017–2019) ja Allie Pressmanina Netflixin teinidraamasarjassa The Society (2019). == Filmografia == === Elokuva === Vuosi Nimi Rooli 2002 Abbie Down East Mahala Burgess 2003 Bun-Bun Chloe 2011 Bad Teacher Chase Rubin-Rossi 2012 Paranormal Activity 4 Alex 2015 The Martial Arts Kid Rina 2016 Mono Katie 2017 Lady Bird Darlene Bell 2017 Three Billboards Outside Ebbing, Missouri Angela 2018 Blockers Julie 2018 Ben Is Back Ivy Burns 2019 Pokémon Detective Pikachu Lucy Stevens 2020 Freaky Millie 2021 The Map of Tiny Perfect Things Margaret Unknown Dimension: The Story of Paranormal Activity Herself 2023 Ant-Man and the Wasp: Quantumania Cassie Lang 2024 Winner Brittany Winner Lisa Frankenstein Lisa Swallows Abigail === Televisiosarja === Vuosi Nimi Rooli 2002–2003 All My Children Colby Marian Chandler 2008–2010 Sinkkuisä Gary Louise Brooks 2013 Mad Men Mandy 2013–2014 Dog with a Blog Emily Adams 2014–2018 Supernatural Claire Novak 2016 A Housekeeper's Revenge Laura Blackwell 2016–2017 Halt and Catch Fire Joanie Clark 2017–2019 Big Little Lies Abigail Carlson 2017 Little Women Amy March 2019 The Society Allie Pressman == Lähteet == == Aiheesta muualla == * Luokka:Vuonna 1997 syntyneet Luokka:Elävät henkilöt Luokka:Yhdysvaltalaiset televisionäyttelijät Luokka:Yhdysvaltalaiset elokuvanäyttelijät
Velux 5 Oceans Race

Velux 5 Oceans Race (aiemmin BOC Challenge ja Around Alone Race) oli vuosina 1982–2011 etappikilpailuna järjestetty yksinpurjehduskilpailu maapallon ympäri. Alkuperäinen sponsori oli sittemmin Linde AG:hen yhdistynyt brittiläinen teollisuuskaasujen valmistaja BCO. Vuosina 1998–99 ja 2002–03 kilpailu oli ilman yhtä suurta sponsoria ja sen toteutuminen oli pitkälti osallistujien itsensä hankkiman rahoituksen varassa. Kilpailun oikeudet oli kuitenkin hankkinut omalle yritykselleen entinen maailmanympäripurjehtija Sir Robin Knox-Johnston. Vuoden 2006 kilpailuun tukijaksi tuli tanskalainen rakennusalan yritys Velux. Vuonna 2003 neljänneksi 60-jalkaisten luokassa sijoittunut Emma Richards oli ensimmäinen nainen ja nuorin ihminen, joka purjehti yksin maapallon ympäri.Emma Richards To Receive An MBE. Yachtsandyahting.com. 1.1.2004. Viitattu 22.1.2024 == Kilpailut == #The BOC Challenge 1982–83 #The BOC Challenge 1986–87 #The BOC Challenge 1990–91 #The BOC Challenge 1994–95 #The Around Alone 1998–99 #The Around Alone 2002–03 #The Velux 5 Oceans 2006–07 #The Velux 5 Oceans 2010–11 ==Reitit== File:1982-1983 and 1986-1987 BOC Challenge map-fr.svg|1982-1983 reitti File:1990-1991 BOC Challenge map-fr.svg|1990-1991 reitti File:1994-1995 BOC Challenge map- fr.svg|1994-1995 reitti File:Around Alone 1998-1999 map-fr.svg|1998-1999 reitti File:Around Alone 2002 map-fr.svg|2002-2003 reitti File:2006-2007 Velux 5 Oceans map-fr.svg|2006-2007 reitti File:2010-2011 Velux 5 Oceans map- fr.svg|2010-2011 reitti ==Lähteet== ==Aiheesta muualla== * Tulokset 1982–2002: * Tulokset 2010–11: Luokka:Maailmanympäripurjehduskilpailut
Pernille Vermund

Ann Pernille Vermund Tvede (s. 3. joulukuuta 1975 Kööpenhamina) on tanskalainen liberaalin allianssin poliitikko ja kansankäräjäedustaja vuodesta 2019. Hän oli vuonna 2015 perustamassa Nye Borgerlige -puoluetta ja toimi sen puheenjohtajana vuosina 2015–2023 ja 2023–2024. Tammikuussa 2024 puolueen eduskuntaryhmä lakkautettiin ja Vermund siirtyi liberaaliin allianssin. Hän on koulutukseltaan arkkitehti. ==Lähteet== ==Aiheesta muualla== * Pernille Vermund Tanskan kansankäräjien verkkosivuilla Luokka:Tanskan puolueiden puheenjohtajat Luokka:Tanskalaiset arkkitehdit Luokka:Vuonna 1975 syntyneet Luokka:Elävät henkilöt